
RAPORT DE SPECIALITATE
privind acordarea de Burse şcolare pentru elevii din 

unităţile de învăţământ preuniversitar de stat din Timisoara
pe anul 2023
Având în vedere Solicitarea  nr……

În conformitate cu dispoziţiile …..

În baza prevederilor …….

În conformitate cu Ordinul nr. 5379/12.09.2022, prin care sunt aprobate Criteriile generale de acordare a burselor pentru elevii din învăţământul preuniversitar de stat şi în temeiul art. 82 alin. (1) din Legea Educaţiei Naţionale nr. 1/2011 - Elevii de la cursurile cu frecvenţă din învăţământul preuniversitar de stat beneficiaza lunar de burse de performanţă, de burse de merit, de burse de studiu si de burse de ajutor social.
Anexat prezentăm situaţia centralizatoare privind necesarul de Burse pentru elevii din unităţile şcolare din Timişoara, pentru anul scolar 2022-2023, conform propunerilor primite din partea unităţilor de învăţământ în conformitate cu Ordinul nr. 5379/12.09.2022
Faţă de cele prezentate în tabelul anexat, menţionăm următoarele informaţii suplimentare:
- Cuantumurile burselor pentru cele patru categorii (performanţă, merit, studiu şi sociale),conform HG.1138/14.09.2022 au fost stabilite la valoarea de  500, 200, 150, respectiv 200 lei pe lună, aceste burse fiind acordate pe 9 luni - cu excepţia categoriei de burse sociale pe 12 luni – conform adresei nr.323/12.01.2023-ISJ Timisoara.
Conform art. 82, alin (2) din Legea Educaţiei Naţionale nr. 1/2011 - Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/consiliilor locale ale sectoarelor municipiului Bucureşti.
Conform art. 82, alin (3) din Legea Educaţiei Naţionale nr. 1/2011 - Criteriile generale de acordare a burselor se stabilesc de Ministerul Educatiei şi Cercetarii. Criteriile specifice de acordare a burselor de performanţă,  de merit, a burselor de studiu şi a celor de ajutor social se stabilesc anual in consiliile de administraţie ale unităţilor de învăţământ, în limitele fondurilor repartizate şi în raport cu integralitatea efectuării de către elevi a activităţilor şcolare.
      Prin HCL nr.51/06.02.2023, privind aprobarea Bugetului Local al Municipiului Timişoara pe anul 2023, pentru burse şcolare a fost alocată suma de 18.932.000 lei: din care suma de 18.394.000 lei pentru anul 2023 este repartizată din sume defalcate din TVA cu adresa nr.79/13.01.2023 de la Agenţia Naţională de Administrare Fiscala, iar suma de 538.000 lei a fost aprobată  de Consiliul Local, în vederea majorarii cuantumului burselor sociale acordate elevilor cu suma de 20 lei/bursa.
Pentru anul financiar 2023 propunem cuantumurile burselor şcolare pentru cele patru categorii (performanţă, merit, studiu şi sociale), să rămână la valoarea de 500, 200,150, respectiv 200 lei pe lună, aceste burse fiind acordate pe 9 luni - cu excepţia categoriei de burse sociale  pe 12 luni.
Dat fiind faptul că suma alocată în buget este suficientă pentru acoperirea necesarului de burse solicitate  si centralizat de catre Inspectoratul Scolar Judetean Timis prin adresa  nr 323/12.01.2023, conform prevederilor Ordinului 5379/12.09.2022, propunem acordarea integrală a burselor sociale , a burselor de studiu, a burselor de performanţă si a burselor de merit  pentru fiecare unitate de învățământ.
      Propunem aprobarea nivelului cuantumurilor pentru bursele şcolare acordate elevilor din învăţământul preuniversitar de stat pentru anul 2023, precum şi a unui număr de 9.168 de burse, în sumă totală de 18.394.000 lei,suma primita si repartizata din sume defalcate de TVA cu adresa nr.79/13.01.2023 de la Agentia Nationala de Administrare Fiscala, si suma de 538.000 lei a fost aprobata  de Consiliul Local, in vederea majorarii cuantumului burselor sociale acordate elevilor cu suma de 20 lei/bursa conform Anexei care face parte integrantă din prezenta hotărâre.
Având în vedere prevederile legale expuse în prezentul raport apreciem că Proiectul de hotărâre privind  acordarea de Burse şcolare pentru elevii din unităţile de învăţământ preuniversitar de stat îndeplinește condițiile pentru a fi supus dezbaterii și aprobării plenului Consiliului Local.

